text: ভাঙার গান’ বাংলাদেশের জাতীয় কবি কাজী নজরুল ইসলাম রচিত বিদ্রোহাত্মক কাব্যগ্রন্থ। এটি প্রকাশিত হয় ১৯২৪ সালের আগষ্ট মাসে (১৩৩১ বঙ্গাব্দের শ্রাবণে)। ১১ নভেম্বর ১৯২৪ তারিখে তৎকালীন বঙ্গীয় সরকার গ্রন্থটি বাজেয়াফত করে ও নিষিদ্ধ করে। ব্রিটিশ সরকার কখনো এ নিষেধাজ্ঞা প্রত্যাহার করেননি। "ভাঙার গান"-এর দ্বিতীয় সংস্করণ প্রকাশ পায় ১৯৪৯-এ।
  
  বিষয়বস্তু
  এই কাব্যগ্রন্থে নিম্নলিখিত কবিতাগুলি ছিল।
  
   ভাঙার গান : কারার ঐ লৌহ-কবাট
   জাগরণী
   মিলন গান
   পূর্ণ-অভিনন্দন
   ঝোড়ো গান
   মোহান্তের মোহ-অন্তের গান 	
   আশু-প্রয়াণ গীতি
   ল্যাবেন্ডিশ বাহিনীর বিজাতীয় সঙ্গীত
   সুপার (জেলের) বন্দনা
   দুঃশাসনের রক্ত-পান
   শহীদী-ঈদ
   
  "ভাঙার গান : কারার ঐ লৌহ-কবাট" সম্বন্ধে মুজ্‌জফর আহমদ তার "কাজী নজরুল ইসলাম: স্মৃতিকথা" বইয়ে লিখেছেন:
  
  গ্রন্থাকারে প্রকাশের পূর্বে কবিতাগুলি আলাদা আলাদা করে প্রকাশিত হয়েছিল। নজরুল ‘ভাঙার গান’ ১৯২১ সালের ডিসেম্বরে লিখেছিলন যা ‘বাঙ্গালার কথা’য় ছাপা হয়েছিল। "আশু-প্রয়াণ-গীতি" ১৩৩১ বঙ্গাব্দের আষাঢ়ে বঙ্গবাণীতে ছাপা হয়। "দুঃশাসনের রক্তপান" ১৩২৯ বঙ্গাব্দের ১০ কার্তিক ধূমকেতুতে "দুঃশাসনের রক্ত" নামে ছাপা হয়। "শহিদী ঈদ" সাপ্তাহিক মোহাম্মদীতে ছাপা হয়।
  
  তথ্যসূত্র
  
  বিষয়শ্রেণী:কাজী নজরুল ইসলামের রচনা
  বিষয়শ্রেণী:১৯২৪-এর বই
title: ভাঙার গান